Léon Werth oa ganet e 1878 e Remiremont, er Vosges. Aet oa kuit da Baris da studiañ. Mignon Oktav Mirbeau, e deroù an ugentved kantved, Léon Werth oa bet gobret war lerch evel kazetennour. Skrivet en doa levrioù a ziar  benn livourion, met ivez, a choude ar brezel bed kentañ, war e vuhez soudard : Clavel soldat ha Clavel chez les majors. Taol spered soudard ha brouadelour ne oa ket get Léon Werth, tamm ebed. Tost dar gommunisted ha dan anarkourion oa eñ kentoch met hep bout barzh ur strollad politikel. Ur spered dieub a oa, ar pezh oa bet komprenet buan get ar Bolchevisted o unan. Chwech vloazh goude an dispach er Russia, e 1923, Werth a faote monet dan URSS dober reportajoù. Pas, chomit er maez, aotrou  kazetenner, doa reskontet pennoù bras an URSS. Bez oa dija re a draoù fall da wellet, moarvat... Werth oa aet betak ar Cochinchine (Indochine) e 1926. Ha skrivet en doa war lerch ul levr-reportaj war ar pezh en doa gwellet du hont. Werth a save a enep dar trevadenerezh (kolonialisme) dar prantad se dija. Kozh oa Werth pa en em gavas get Saint Exupéry evit ar wezh kentañ just araok an eil brezel bed. Ha setu an daou labous se mignoned bras, met dispartiet get ar brezel. Barzh ul levr anvet Tri devezh ha  tregont (33 jours) Werth a ziskouez pegen spontus oa bet an débacle. War hentoù an débacle oa bet Werth, e vaouez hag e vatezh. Barzh al levr se al lennourion a well penaos en doa Fransizion zo degemeret mat an Alamaned. Penaos tud a brofite ag an débacle met penaos iwez tud all a sikoure ar re all, evel ur familh labourision douar koste Montargis hag o doa degemeret mat ar famil Werth.